ตลาดหุ้นเอเชียเพิ่มขึ้นเช้านี้ รับคาดการณ์ “ฮิลลารี” ชนะเลือกตั้งสหรัฐ
ตลาดหุ้นเอเชียเพิ่มขึ้นเช้านี้ รับคาดการณ์ "ฮิลลารี" ชนะเลือกตั้งสหรัฐ
8 พ.ย. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ สอดคล้องกับทิศทางของตลาดหุ้นทั่วโลก โดยได้แรงหนุนจากกระแสคาดการณ์ที่ว่านางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต มีแนวโน้มที่จะได้รับชัยชนะในการเลือกตั้ง หลังจากสำนักงานสอบสวนกลางสหรัฐ (FBI) ยืนยันว่าไม่พบหลักฐานใหม่ที่จะทำให้มีการดำเนินคดีอาญาต่อนางฮิลลารี
โดยดัชนี MSCI Asia Pacific เพิ่มขึ้น 0.3% เมื่อเวลาประมาณ 9.20 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,242.70 จุด เพิ่มขึ้น 65.49 จุด, ดัชนี SSE Composite ตลาดหุ้นจีนเปิดวันนี้ที่ 3,140.94 จุด เพิ่มขึ้น 7.61 จุด, ดัชนี HSI ตลาดหุ้นฮ่องกงเปิดวันนี้ที่ 22,981.91 จุด เพิ่มขึ้น 180.51 จุด, ดัชนี TAIEX ตลาดหุ้นไต้หวันเปิดวันนี้ที่ 9,214.95 จุด เพิ่มขึ้น 25.11 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,009.56 จุด เพิ่มขึ้น 11.98 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,813.91 จุด เพิ่มขึ้น 12.96 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,653.44 จุด เพิ่มขึ้น 2.85 จุด
 